**லூமுட்** (மலாய்:*Lumut*; ஆங்கிலம்:*Lumut*; சீனம்:*红土*) என்பது மலேசியா, பேராக், மஞ்சோங் மாவட்டத்தில் உள்ள ஒரு கடற்கரை நகரம். மலேசியாவின் அரசக் கடல் படை தளம் இங்குதான் அமைந்து உள்ளது. மலேசியாவில் நன்கு அறியப்பட்ட சுற்றுலாத் தளமான பங்கோர் தீவிற்கு, இங்கு இருந்துதான் படகின் மூலமாகச் செல்ல வேண்டும். 

முன்பு காலத்தில் லூமுட் நகரம் ஒரு சிறு மீன்பிடி கிராமமாக இருந்தது. தற்சமயம் அபாரமான வளர்ச்சி பெற்றுள்ளது. இது கடல் சிப்பிகளுக்கும்; பவளக் கைவினைப் பொருட்களுக்கும் பெயர் பெற்று விளங்குகிறது.

ஈப்போ மாநகரில் இருந்து 77 கி.மீ. (48 மைல்); சித்தியவான் நகரில் இருந்து 12 கி.மீ. (7.5 மைல்) தொலைவில் அமைந்துள்ளது.

வரலாறு
------

மலாய் மொழியில் லூமுட் என்றால் பாசி அல்லது கடற்பாசி என்று பொருள். லூமுட் நகரின் தொடக்கக் காலங்களில், கடற்கரை பாசிகள் நிறைந்து இருந்ததாகக் கூறப் படுகிறது. எனவே உள்ளூர் மக்கள் அந்த இடத்தை லூமுட் என்று அழைத்தனர்.

மலாக்கா நீரிணையைப் பயன்படுத்தும் படகுகள், லூமுட்டில் அணைவதற்கு ஒரு படகுத் துறை உள்ளது. லூமுட் முகத்துவாரம் முன்பு சிவப்பு நிறப் பாசி மண்ணால் மூடப்பட்டு இருந்தது. 

### 1874-ஆம் ஆண்டு பங்கோர் உடன்படிக்கை

முன்பு காலத்தில் ஹாக் செவ் (*Hock Chew*) எனும் ஒரு பெரிய சீனச் சமூகம் இங்கிருந்து சித்தியவான் நகருக்கு குடிபெயர்ந்தது. அங்கிருந்து யானைகள் மூலமாக ஈய மூட்டைகள் லூமுட்டிற்குக் கொண்டு செல்லப்பட்டன. 

1874-ஆம் ஆண்டில் பங்கோர் உடன்படிக்கை 1874 கையெழுத்தானது. அதன்படி லூமுட், நீரிணைக் குடியேற்றங்களில் (*Straits Settlements*) ஒரு பகுதியானது. 1935-ஆம் ஆண்டில், லூமுட் டிண்டிங்ஸ் நிலப்பகுதிகள் பேராக் மாநிலத்திடம் ஒப்படைக்கப் பட்டன.

### கடற்படைக் கப்பல் கட்டும் தளம்

மலேசியாவின் மிகப்பெரிய கடற்படைக் கப்பல் கட்டும் தளம் (Boustead Heavy Industries) இங்குதான் உள்ளது. 1984-ஆம் ஆண்டில் உருவாக்கப் பட்டது. வணிகக் கப்பல் கட்டுமானமும் நடைபெறுகிறது. தவிர கப்பல் தொடர்பான நிபுணத்துவச் சேவைகளும் வழங்கப் படுகின்றன.

1993-ஆம் ஆண்டு தொடங்கி அமெரிக்காவின் ஆறு கடற்படை போர்க் கப்பல்கள் லூமுட்டின் கப்பல் துறையில் 1.6 மில்லியன் ரிங்கிட் செலவில் பழுது பார்க்கப்பட்டன. அந்தக் கப்பல்கள்: 

* யூ.எஸ்.என்.எஸ். சியோக்ஸ் (USNS Sioux)
* யூ.எஸ்.எஸ். தஸ்கலோசா (USS Tuscaloosa)
* யூ.எஸ்.எஸ். போர்ட் மெக்ஹென்றி (USS Fort McHenry)
* யூ.எஸ்.எஸ். செனெக்டேடி (USS Schenectady)
* யூ.எஸ்.எஸ். ரஷ்மோர் (USS Rushmore)
* யூ.எஸ்.எஸ். ரீட் (USS Reid)

* லூமுட் கப்பல்படைத் தளத்தில் மலேசியப் போர்க் கப்பல் ஹங்துவா; துணைக் கப்பல் மகாவங்சா லூமுட் கப்பல்படைத் தளத்தில் மலேசியப் போர்க் கப்பல் ஹங்துவா; துணைக் கப்பல் மகாவங்சா
* கடற்படைக் கப்பல் கட்டும் தளம்கடற்படைக் கப்பல் கட்டும் தளம்
* லூமுட் வான்வழி புகைப்படம்; கிழக்கில் பங்கோர் தீவுலூமுட் வான்வழி புகைப்படம்; கிழக்கில் பங்கோர் தீவு

புண்டுட் தமிழ்ப்பள்ளி
---------------------

புண்டுட் தமிழ்ப்பள்ளி அல்லது முக்கிம் புண்டுட் தமிழ்ப்பள்ளி மலேசியாவில் நன்கு அறியப்பட்ட ஒரு தமிழ்ப்பள்ளியாகும். ஸ்ரீ மஞ்சோங் வியூகப் பள்ளி வளாகத்தில் அமைந்து உள்ளது (Wawasan Manjung Lumut School Complex). சித்தியவான் நகரில் இருந்து லூமுட் நகருக்குச் செல்லும் வழியில் இந்தப் பள்ளி உள்ளது. 

2002-ஆம் ஆண்டில் இந்தப் பள்ளி மலேசிய அரசாங்கத்தின் தூர நோக்கு வியூகப் பள்ளியாகத் தகுதி உயர்ந்தது. இந்தப் பள்ளியில் 341 மாணவர்கள் (170 ஆண்கள்; 171 பெண்கள்) பயில்கிறார்கள். 24 ஆசிரியர்கள்; நான்கு பணியாளர்கள் பணியாற்றுகின்றனர். (2017-ஆம் ஆண்டு புள்ளிவிவரங்கள்).

### புண்டுட் தமிழ்ப்பள்ளியின் வரலாறு

இரண்டாம் உலகப் போருக்குப் பிறகு 1948-ஆம் ஆண்டில் இந்தப் பள்ளி கட்டப்பட்டது. புண்டுட் தோட்டத் தொழிலாளர்களின் கூட்டு முயற்சியின் விளைவாக, அந்தத் தோட்டத்தில் அப்போது இருந்த மருத்துவமனைக் கட்டிடம், 25 மாணவர்களைக் கொண்டு ஒரு தமிழ்ப் பள்ளியாக மாற்றம் கண்டது. திரு.சுப்பையா என்பவர் முதல் தலைமையாசிரியராகப் பொறுப்பு வகித்தார்.

1979-ஆம் ஆண்டில் லூமுட்டில் இருந்த அவர் லேடி பெர்புச்சுவல் பள்ளி (SRJK (T) Our Lady Of Perpertual Succour) மூடப்பட்டது. அங்கு இருந்த மாணவர்கள் அனைவரும் இந்தப் புண்டுட் தமிழ்ப்பள்ளிக்கு மாற்றப் பட்டனர். 1980-ஆம் ஆண்டில் மாணவர்களின் எண்ணிக்கை 180-ஆக உயர்ந்தது.

1984-ஆம் ஆண்டில், சித்தியவான் நகருக்கு அருகில் இருந்த சல்போக் ரப்பர் தோட்டம் மூடப்பட்டது. அங்கு பயின்ற மாணவர்கள் புண்டுட் தமிழ்ப்பள்ளிக்கு மாற்றப் பட்டனர். 2002-ஆம் ஆண்டில் இந்தப் பள்ளி தூர நோக்கு வியூகப் பள்ளியாக மாற்றம் கண்டது. 2009-ஆம் ஆண்டில் பள்ளி வளாகத்திலேயே தமிழ்ப் பாலர்ப் பள்ளியும் அமைக்கப் பட்டது.

### அனைத்துலக அறிவியல் போட்டியில் சாதனை

அனைத்துலக அளவில் புண்டுட் தமிழ்ப்பள்ளி பற்பல சாதனைகளைச் செய்து வருகிறது. 2019-ஆம் ஆண்டு, இந்தோனேசியா சுராபாயா, மாலாங் மாநிலத்தில் மா சூங் பல்கலைக்கழகத்தில் நடந்த 2-ஆவது அனைத்துலக அறிவியல் புத்தாக்கக் கண்டுபிடிப்பு போட்டியில் புண்டுட் தமிழ்ப்பள்ளி மாணவர்கள் இரண்டு தங்கப் பதக்கம் வென்று சாதனைப் படைத்தனர்.

சிறந்த கண்காட்சிக் கூடத்திற்கான அனைத்துலக விருது மலேசியாவுக்கு கிடைத்தது. புண்டுட் தமிழ்ப்பள்ளியைச் சேர்ந்த ஆசிரியை திருமதி. தே. தெய்வமலர் நாகேந்திரன் அந்த விருதைத் தட்டிச் சென்றார். மஞ்ஜோங் வரலாற்றில் அனைத்துலகப் புத்தாக்க போட்டிகளில் ஒரு தமிழ்ப்பள்ளி வெற்றி பெற்றது அதுவே முதல் முறையாகும்.

### புண்டுட் தமிழ்ப்பள்ளியின் பள்ளிப் பாடல்

அழகு மிக்கப் பொன்மண்ணில்  

எழிலாய் அமைந்த இப்பள்ளி  

தமிழை வளர்க்கும் ஒரு பள்ளி  

தரணி போற்றும் எம் பள்ளி

இயற்கை வளங்கள் இணைந்தாட  

இயல் இசை நாடகம் உடன்உயர  

ஆன்றோர் சான்றோர் கவிபாட  

ஆக்கம் கண்ட பழம் பள்ளி

மூவினம் போற்றும் நம் பள்ளி  

முத்தமிழ் வளர்க்கும் எம் பள்ளி  

முன்னேற்றப் பாதையில் நம் பள்ளி  

முக்கிம் புண்டுட் தமிழ்ப்பள்ளி
  

  

**புண்டுட் தமிழ்ப்பள்ளியின் படங்கள்**

மேற்கோள்கள்
-----------

1. ↑  Royal Malaysian Navy. In 1970 the government began building a base for its navy at Lumut, on the coast of Perak facing the Strait of Malacca.
2. ↑  Lumut lies about 48 miles (77 km) southwest of the tin-mining town of Ipoh.
3. ↑  "Laman Web Rasmi Majlis Perbandaran Manjung". 2015-11-27 அன்று மூலம் பரணிடப்பட்டது. 2021-05-14 அன்று பார்க்கப்பட்டது.
4. ↑  Royal Malaysia Navy Dockyard became fully operational in 1984.
5. ↑  SENARAI NAMA GURU & KAKITANGAN
6. ↑  Bangunan lama sekolah ini didirikan pada 1948 selepas Perang Dunia Kedua. Hasil usahasama pekerja-pekerja Ladang Pundut sebuah bangunan Group Hospital telah diubahsuai menjadi sekolah tamil.
7. ↑  இந்தோனேசியாவில் தமிழ்ப்பள்ளி மாணவர்கள் 2 தங்கம் 1 வெள்ளி வென்றனர்.

வெளி இணைப்புகள்
---------------

|  |  |
| --- | --- |
|  | விக்கிப்பயணத்தில் ***Lumut*** என்ற இடத்திற்கான பயண வழிகாட்டி உள்ளது. |

விக்கிமீடியா பொதுவகத்தில்,  
 ***Lumut***   
என்பதின் ஊடகங்கள் உள்ளன. 

* **பேராக் மாநில இணையத்தளம்**

| * பா
* உ
* தொ
 பேராக் மாநிலம் |
| --- |
| தலைநகர்: ஈப்போ, அரச நகரம்: கோலாகங்சார் |
| மாவட்டங்கள் | பாகன் டத்தோ மாவட்டம் • கிந்தா மாவட்டம் • லாருட், மாத்தாங், செலாமா மாவட்டம் • ஹீலிர் பேராக் மாவட்டம் • மஞ்சோங் மாவட்டம் • பத்தாங் பாடாங் மாவட்டம் • முவாலிம் மாவட்டம் • கிரியான் மாவட்டம் • கோலாகங்சார் மாவட்டம் • உலு பேராக் மாவட்டம் • பேராக் தெங்ஙா மாவட்டம் • கம்பார் மாவட்டம் |
| துணை மாவட்டங்கள் | பத்து காஜா • கிரிக் • ஈப்போ • லெங்கோங் • செலாமா • தைப்பிங் |
| நகரங்களும் சிறுநகரங்களும் | • அலோர் பொங்சு • ஆயர் தாவார் • பந்தாய் ரெமிஸ் • பாரிட் • பாசீர் சாலாக் • பாகன் டத்தோ • பாடாங் ரெங்காஸ் • ஜெண்டராட்டா • பாகன் செராய் • பாகன் சுங்கை பூரோங் • பானீர் • பாரிட் புந்தார் • பாத்தாக் ராபிட் • பத்து காஜா • பேராங் • பெர்ச்சாம் • புருவாஸ் • பீடோர் • பீக்காம் • போத்தா • புக்கிட் கந்தாங் • புக்கிட் மேரா (கிந்தா) • புக்கிட் மேரா (கிரியான்) • புரோட்டோன் சிட்டி • பூசிங் • சங்காட் ஜெரிங் • சங்காட் கெருயிங் • சிம்மோர் • செண்டிரியாங் • சிக்குஸ் • டாமார் லாவுட் • கிரிக் • கோப்பேங் • குவா தெம்புரோங் • ஊத்தான் மெலிந்தாங் • ஜெலாப்பாங் • கமுந்திங் • கம்பார் நகரம் • காரை • கோத்தா பாரு (பேராக்) • கோலாகங்சார் • கோலா குராவ் • கோலா செபத்தாங் • லங்காப் • லெக்கீர் • லெங்கோங் • லூமுட் • மஞ்சோய் • மாலிம் நாவார் • மம்பாங் டி அவான் • மானோங் • மெங்லெம்பு • லகாட் • குரோ • லாருட், மாத்தாங், செலாமா • செலெக்கோ • செமாங்கோல் • ஸ்ரீ இஸ்கந்தர் • ஸ்ரீ மஞ்சோங் • ருங்குப் • சித்தியவான் • சிம்மோர் • சிலிம் • சிலிம் ரீவர் • சுங்கை சிப்புட் • சுங்கை • தைப்பிங் • தம்பூன் • தஞ்சோங் மாலிம் • தஞ்சோங் பியாண்டாங் • தஞ்சோங் ரம்புத்தான் • தஞ்சோங் துவாலாங் • தாப்பா • தாப்பா ரோட் • தெலுக் பாத்திக் • தெலுக் இந்தான் • தீமோ • துரோலாக் • தெரோங் • துரோனோ • உலு பெர்ணம் |
| புது நகரங்கள் | பண்டார் மேரு ராயா • பேராங் 2020 • சன்வே சிட்டி ஈப்போ |
| கிராமங்கள் | பாடாங் காஜா • சாயோங் • கம்போங் கோலா சிலிம் |
| தீவுகள் | பங்கோர் தீவு • பங்கோர் லாவுட் தீவு • பாண்டிங் தீவு • ஓராங் ஊத்தான் தீவு |
| குகைகள் | தெம்புரோங் குகை • காண்டு குகை • கல்லுமலைக் கோயில் குகை • தம்பூன் குகை |
| நீர்வீழ்ச்சிகள் | லாத்தா கிஞ்சாங் |
| ஏரிகள் | புக்கிட் மேரா ஏரி |
| நகரக் குழுமம் | கிந்தா பள்ளத்தாக்கு |
| 
* Commons page பொதுவகம்
* Category பகுப்பு

 |

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* VIAF
	+ 2

 |
| தேசிய | 
* ஜெர்மனி
* Israel
* United States

 |